text: نئی دہلی، 8 مئی 2018، شہری ہوابازی کے وزیر جناب سریش پربھاکر پربھو نے آج کہا کہ حکومت نبھ (این اے بی ایچ۔ نیکسٹ جنریشن ایئرپورٹس فار بھارت) نرمان مہم کے جزو کے طور پر حکومت ہوائی اڈوں کی گنجائش میں اضافے کے تئیں پابند عہد ہے۔ انہوں نے کہا کہ نبھ نرمان کے تین کلیدی پہلو ہیں (1)منصفانہ اور مساویانہ تحویل اراضی (2) پوائی اڈوں اور علاقائی ترقیات کے لئے طویل مدتی ماسٹر پلان اور (3) سبھی متعلقین کے لئے متوازن اقتصادیات۔انہوں نے کہا کہ مسافر سہولتوں کو بہتر بنانا، کارگو ہینڈلنگ کی سہولتوں کو فروغ دینا اور اڑان اسکیم کے تحت 56 نئے ہوائی اڈوں کو جلد از جلد آپریشنل بنانے پر ان کی توجہ مرکوز ہوگی۔ انہوں نے کہا کہ اس کے ساتھ ہی ساتھ علاقائی کنکٹ وٹی کو بہتر بنانے اور مسافروں خدمات میں بہتری لانے کا کام بھی اہم ترجیح ہے۔